Magnetická rezonancia je diagnostická metóda na vyhotovenie obrazov rôznych častí ľudského tela. Je zvlášť vhodná na zobrazenie mäkkých tkanív a orgánov ako mozog, cievy, orgány brušnej dutiny, malej panvy, ale aj kĺbov či chrbtice. MR zhotovuje obrázky v ľubovoľných rovinách pomocou rýchlych zmien prídavného magnetického poľa a rádiofrekvenčného vlnenia. Získané obrazy pomáhajú zistiť príčinu Vašich problémov, resp. stanoviť diagnózu, a tak začať adekvátnu, včasnú a správnu liečbu. Nami používané MR technológie patria stabilne k najmodernejším na Slovensku.